CELEX: C2007/183/07
Language: et
Date: 2007-08-04 00:00:00
Title: Kohtuasi C-259/05: Euroopa Kohtu (esimene koda) 21. juuni 2007 . aasta otsus (Rechtbank te Rotterdam'i (Madalmaad) eelotsusetaotlus) — Kriminaalmenetlus, milles süüdistatav on Omni Metal Service (Määrus (EMÜ) nr 259/93 — Jäätmed — Vasest ja PVC-st koosnevad kaablid — Eksport Hiinasse taaskasutamiseks — Märge GC 020 — Segajäätmed — Kahe rohelises nimekirjas loetletud aine kombinatsioon — Nende segajäätmete mainitud nimekirja kandmata jätmine — Tagajärjed)

4.8.2007   
            
            
               ET
            
            
               Euroopa Liidu Teataja
            
            
               C 183/5
            
         Euroopa Kohtu (esimene koda) 21. juuni 2007. aasta otsus (Rechtbank te Rotterdam'i (Madalmaad) eelotsusetaotlus) — Kriminaalmenetlus, milles süüdistatav on Omni Metal Service
   (Kohtuasi C-259/05) (1)
   
   (Määrus (EMÜ) nr 259/93 - Jäätmed - Vasest ja PVC-st koosnevad kaablid - Eksport Hiinasse taaskasutamiseks - Märge GC 020 - Segajäätmed - Kahe rohelises nimekirjas loetletud aine kombinatsioon - Nende segajäätmete mainitud nimekirja kandmata jätmine - Tagajärjed)
   (2007/C 183/07)
   Kohtumenetluse keel: hollandi
   Eelotsusetaotluse esitanud kohus
   Rechtbank te Rotterdam
   Põhikohtuasjas toimuva kriminaalmenetluse pool
   Omni Metal Service
   Kohtuasja ese
   Eelotsusetaotlus — Rechtbank te Rotterdam — Nõukogu 1. veebruari 1993. aasta määruse (EMÜ) nr 259/93 jäätmesaadetiste järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral (EÜT L 30, lk 1; ELT eriväljaanne 15/02, lk 176) tõlgendamine — Erinevatest materjalidest koosnevad 15 cm läbimõõduga kaablijäägid, mida tuleb või ei tule lugeda osutatud määruse II lisas sätestatud rohelise nimekirja koodi all GC 020 nimetatud elektroonikajääkideks — Võimalus vedada neid jäätmeid ilma teatamismenetluseta või vajadus vedada neid eraldi
   Resolutiivosa
   
               1.
            
            
               Nõukogu 1. veebruari 1993. aasta määruse (EMÜ) nr 259/93 jäätmesaadetiste järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral, muudetud komisjoni 28. detsembri 2001. aasta määrusega (EÜ) nr 2557/2001, II lisas esitatud jäätmete rohelise nimekirja märget GC 020 tuleb tõlgendada selliselt, et see hõlmab kaableid ainult tingimusel, et need on pärit elektroonikaseadmetest.
            
         
               2.
            
            
               Määrust nr 259/93, muudetud määrusega nr 2557/2001, tuleb tõlgendada selliselt, et asjaolust, et segajäätmetes on kombineeritud kaks ainet, mis on mõlemad loetletud selle määruse II lisas esitatud jäätmete rohelises nimekirjas, ei tulene, et nimetatud määruse alusel kehtestatud kord, mis puudutab selles nimekirjas loetletud jäätmeid, on kohaldatav nimetatud segajäätmetele.
            
         
      (1)  ELT C 243, 1.10.2005.